CELEX: 32021D1744
Language: et
Date: 2021-09-28 00:00:00
Title: Nõukogu otsus (EL) 2021/1744, 28. september 2021, millega määratakse kindlaks seisukoht, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni (OTIF) 15. üldkogul

4.10.2021   
               
               
                  ET
               
               
                  Euroopa Liidu Teataja
               
               
                  L 351/1
               
            
         NÕUKOGU OTSUS (EL) 2021/1744,
         28. september 2021,
         millega määratakse kindlaks seisukoht, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni (OTIF) 15. üldkogul
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga, kooskõlas nõukogu otsusega 2013/103/EL (1).
                  
               
                     (2)
                  
                  
                     OTIFi üldkogu (edaspidi „üldkogu“) loodi kooskõlas COTIFi artikli 13 § 1 punktiga a.
                  
               
                     (3)
                  
                  
                     Liit osaleb üldkogus kooskõlas COTIFiga, üldkogu kodukorraga ja liidu COTIFiga ühinemise lepinguga.
                  
               
                     (4)
                  
                  
                     Üldkogu peaks oma 28.–29. septembril 2021 toimuval 15. istungjärgul otsustama järgmise üle: OTIFi pikaajalise strateegia ettevalmistamine; peasekretäri valimise ja teenistustingimuste määruse ettepanek; ettepanek liita õigusekspertidest koosnev nõuandev töörühm ja ajutine koostöökomisjon üheks ajutiseks õigusasjade ja rahvusvahelise koostöö komisjoniks; OTIFi õigusaktide järelevalvet ja hindamist käsitleva otsuse ettepanek ning üldkogu kodukorra muutmise ettepanekud.
                  
               
                     (5)
                  
                  
                     Nimetatud istungjärgul peaks üldkogu eelduste kohaselt sõnastama ka OTIFi seisukohad Ühinenud Rahvaste Organisatsiooni Euroopa Majanduskomisjoni (UNECE) ühtse raudteeõiguse algatuse kohta, eelkõige seoses kahe alternatiivse lähenemisviisiga raudteeõiguse ühtlustamiseks üleilmsel tasandil.
                  
               
                     (6)
                  
                  
                     On asjakohane määrata kindlaks liidu nimel OTIFi 15. üldkogul võetav seisukoht, sest liit on OTIFi liige ja üldkogus tehtavad otsused mõjutavad organisatsiooni strateegia toimimist ja arengut.
                  
               
                     (7)
                  
                  
                     15. üldkogu kaalub õiguslikult siduva õigusakti vastuvõtmist, mis reguleeriks COTIFi artiklis 13 sätestatud OTIFi ühe organi –peasekretäri – valimist ja teenistustingimusi. Uus õigusakt looks tervikliku raamistiku, mis hõlmaks kõiki kõnealuse teema põhiaspekte (valimispõhimõtted, kvalifitseerimisekriteeriumid, kandideerimiskutse, avalduse esitamise ja läbivaatamise kord, läbipaistvus, hääletamine, teenistustingimused jne).
                  
               
                     (8)
                  
                  
                     OTIFi strateegilise arendamise osas teeb peasekretär ettepaneku jätkata ja süvendada arutelu OTIFi pikaajalise strateegia ettepaneku eelnõu üle pärast 2021. aasta alguses korraldatud konsulteerimist. Seejärel esitab üldkogu muudetud ettepaneku eelnõu arutamiseks ja vastuvõtmiseks järgmisel korralisel istungjärgul. Üldkogult oodatakse, et see teeks peasekretärile ülesandeks võtta selleks vajalikke meetmeid.
                  
               
                     (9)
                  
                  
                     Üldkogu kaalub võimalust liita ajutise koostöökomisjoni ja õigusekspertide töörühma tegevus ühe ajutise õigusasjade ja rahvusvahelise koostöö komisjoni alla. Märgitakse, et OTIFi institutsiooniline raamistik on määratletud COTIFi III jaotises. COTIFi artikli 13 § 2 kohaselt võib üldkogu otsustada luua konkreetsete ülesannete täitmiseks muid komisjone. Seega vaadatakse läbi peasekretäri ettepanek luua piiratud ajavahemikuks ajutine õigusasjade ja rahvusvahelise koostöö komisjon OTIFi olemasoleva institutsioonilise raamistiku raames.
                  
               
                     (10)
                  
                  
                     COTIFi rakendamise tõhusamaks jälgimiseks ja parandamiseks peaks üldkogu võtma vastu siseotsuse COTIFi õigusraamistiku järelevalve ja hindamise kohta. Kavandatud otsusega rakendatakse COTIFi artikli 2 § 1 punktis e sätestatud OTIFi ülesanne teostada järelevalvet kõigi organisatsioonis kehtestatud eeskirjade ja soovituste (õigusaktide) kohaldamise üle. Selleks kehtestatakse otsuse eelnõus OTIFi peasekretäri ja OTIFi liikmete suhtes erinõuded, eelkõige: peasekretär jälgib ja hindab süstemaatiliselt COTIFi rakendamist; OTIFi organitel on õigus algatada oma pädevuse või konkreetse õigusakti erisätete raames kõnealuse õigusakti kohaldamise järelevalvet ja hindamist; peasekretär võib algatada iga õigusakti järelevalve ja hindamise; OTIFi liikmed teevad koostööd peasekretäriga ja esitavad kogu asjakohase teabe õigusaktide järelevalve ja hindamise tegemiseks.
                  
               
                     (11)
                  
                  
                     Üldkogu kaalub ka UNECE ühtset raudteeõigust käsitleva algatuse viimaseid suundumusi ja võtab nende kohta vastu seisukoha. Eelkõige võib üldkogu väljendada toetust sidusõiguse loomisele ja vastuvõtmisele, et hõlbustada rahvusvahelist raudteekaubavedu Euroopa ja Aasia vahel, tingimusel et selline õigus ei lähe vastuollu COTIFi normidega. Nimetatud seisukoht edastatakse UNECE raudteetranspordi töörühma, mis on alaline organ ja pädev ühtse raudteeõiguse algatuse järgmiste etappide üle otsustamiseks, 74. istungile 2021. aasta novembris.
                  
               
                     (12)
                  
                  
                     Oma 15. istungjärgul teeb üldkogu otsuse ka kodukorra muutmise kohta. Kodukorra konsolideeritud versioon võetakse vastu ja see peaks jõustuma esimesel päeval pärast istungjärku.
                  
               
                     (13)
                  
                  
                     Kavandatud otsused on kooskõlas liidu õiguse ja strateegiliste eesmärkidega ning seepärast peaks liit neid toetama.
                  
               
                     (14)
                  
                  
                     Kooskõlas nõukogu otsuse 2013/103/EL III lisaga hõlmab OTIFi kohtumiste ettevalmistamine kohapealset kooskõlastamist. Väiksemaid muudatusi käesolevasse liidu seisukohta võib seetõttu teha kohapealse kooskõlastamise käigus, ilma et selleks oleks vaja nõukogu täiendavat otsust; see on vajalik eelkõige selleks, et suuta reageerida ettepanekutele ja arengule, mida käesoleva otsuse tegemise ajal arvesse ei ole võetud,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Rahvusvahelise Raudteeveo Valitsustevahelise Organisatsiooni (OTIF) 15. üldkogul, on esitatud lisas.
            Liidu esindajad võivad lisas esitatud seisukohtade väiksemates muudatustes üldkogul kokku leppida ilma nõukogu täiendava otsuseta.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 28. september 2021
            
               
                  Nõukogu nimel
               
               
                  eesistuja
               
               
                  S. KUSTEC
            
         
         
            (1)  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
      
      
         
            LISA
            1.   Sissejuhatus
            
            Rahvusvahelise Raudteeveo Valitsustevahelise Organisatsiooni (OTIF) 15. üldkogu toimub 28.–29. septembril 2021. Istungiga seotud dokumendid on saadaval OTIFi veebisaidil aadressil:
            http://extranet.otif.org/fr/?page_id=140
            2.   Liidu seisukoht teatavates päevakorrapunktides
            
            
               Päevakorrapunkt 1 – juhataja ja asejuhataja valimine
            
            
                        Dokumendid:
                     
                     
                        Puuduvad
                     
                  
                        Pädevus:
                        
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 2 – päevakorra vastuvõtmine
            
            
                        Dokumendid:
                     
                     
                        SG-21009-AG 15/2
                     
                  
                        Pädevus:
                     
                     
                        Liidu (jagatud ja ainupädevus), ei mõjuta liikmesriikide pädevust seoses päevakorrapunktiga 11
                     
                  
                        Hääleõiguste kasutamine:
                     
                     
                        Liidu, ei mõjuta liikmesriikide pädevust seoses päevakorrapunktiga 11
                     
                  
                        Seisukoht:
                     
                     
                        Toetada päevakorra kavandi vastuvõtmist
                     
                  
               Päevakorrapunkt 3 – volituste kontrollimise komisjoni moodustamine
            
            
                        Dokumendid:
                     
                     
                        Puuduvad
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 4 – töökorraldus ja vajalikuks peetavate komisjonide määramine
            
            
                        Dokumendid:
                     
                     
                        Puuduvad
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 5 – konventsiooni staatus ja OTIFi liikmesus
            
            
                        Dokumendid:
                     
                     
                        SG-21010-AG15/5
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Ei kohaldata
                     
                  
                        Seisukoht:
                     
                     
                        Puudub
                     
                  
               Päevakorrapunkt 6 – peasekretäri valimine ajavahemikuks 1. jaanuarist 2022 kuni 31. detsembrini 2024
            
            
                        Dokumendid:
                     
                     
                        Piiratud levitamiseks
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 7 – OTIFi pikaajaline strateegia
            
            
                        Dokumendid:
                     
                     
                        SG-21017-AG 15/7
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liit
                     
                  
                        Seisukoht:
                     
                     
                        Toetada peasekretäri algatust töötada välja OTIFi pikaajaline strateegia.
                        Võtta teadmiseks peasekretäri aruanne ja hinnata, kas konsultatsiooniprotsessi käigus liidu esitatud märkusi on tegelikult arvesse võetud.
                        Toetada üldkogu otsust:
                        
                                    —
                                 
                                 
                                    teha peasekretärile ülesandeks koostada OTIFi pikaajalise strateegia muudetud eelnõu, mis peaks põhinema ringkirjaga SG-21001 (vt dokumendi SG-21017-AG 15/7 1. lisa) saadetud eelnõul ning mida ajakohastatakse vastavalt peasekretäri reageeringule konsultatsioonil saadud tagasisidele (dokumendi SG-21017-AG 15/7 D osa) ja arutelude tulemustele 15. üldkogul, ning
                                 
                              
                                    —
                                 
                                 
                                    teha peasekretärile, kes konsulteerib OTIFi organitega, ülesandeks valmistada ette OTIFi pikaajaline strateegia ja esitada see vastuvõtmiseks üldkogu järgmisel korralisel istungjärgul, mis on kavandatud 2024. aasta sügiseks.
                                 
                              Pidades silmas OTIFi raames toimuvaid edasisi selleteemalisi arutelusid, kavatseb liit pöörata tähelepanu selle tagamisele, et OTIFi pikaajaline strateegia oleks kooskõlas ELi Euroopa ja Aasia ühendamise strateegiaga ning ELi raudteetranspordi poliitika asjaomaste eesmärkidega; et OTIFi pikaajaliste strateegiliste eesmärkide väljatöötamine hõlmaks piisavalt organisatsiooni eesmärke ega tooks kaasa OTIFile uute eesmärkide lisamist või olemasolevate eesmärkide tõlgenduse väljatöötamist, mis tähendaks OTIFi pädevuse laiendamist; et pikaajalise strateegia võimalikku mõju OTIFi korraldusele ja ressurssidele hinnatakse ja dokumenteeritakse muudetud ettepaneku eelnõu osana; et strateegiat rakendataks pärast vastuvõtmist peamiselt COTIFi raames kehtestatud olemasolevate vahendite ja menetluste abil (tööprogramm, eelarve, juhtimisaruanded, organite tegevus jne).
                     
                  
                        Märkused:
                     
                     
                        Liidu panus OTIFi pikaajalise strateegia ettepaneku eelnõu kohta korraldatud konsultatsiooni esitati OTIFi sekretariaadile 17. märtsil 2021 ning see on esitatud dokumendi SG-21017-AG 15/7 lisas. Liit suhtus algatusse positiivselt, kuid leidis, et strateegia eelnõu ei ole veel piisavalt küps. Vaja on rohkem taustaanalüüsi ja arutelu ekspertide tasandil. Lähtepunktiks peaks olema rahvusvahelise raudteetranspordi praeguse olukorra analüüs, sealhulgas praeguste ja tekkivate probleemide kaardistamine ning asjakohaste õiguslike, majanduslike, keskkonnaalaste ja tehnoloogiliste tõendite kaalumine.
                     
                  
               Päevakorrapunkt 8a – ajutise koostöökomisjoni ja õigusekspertide töörühma tegevuse aruanne
            
            
                        Dokumendid:
                     
                     
                        SG-21018-AG 15/8,1
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liit
                     
                  
                        Seisukoht:
                     
                     
                        Võtta teadmiseks ajutise koostöökomisjoni ja õigusekspertide töörühma tegevuse aruanne ning tunnistada nende kahe organi töö jätkamise ja lihtsustamise tähtsust.
                        Toetada üldkogu otsust luua ajutine õigusasjade ja rahvusvahelise koostöö komisjon, liites ajutise koostöökomisjoni ja õigusekspertide töörühma.
                        Kiita heaks ajutise õigusasjade ja rahvusvahelise koostöö komisjoni kavandatavad volitused esimeseks kolmeaastaseks perioodiks ning teha peasekretärile ülesandeks esitada ajutise õigusasjade ja rahvusvahelise koostöö komisjoni järeldused ja ettepanekud COTIFi artikli 13 § 1 osutatud pädevatele organitele kaalumiseks või otsustamiseks.
                     
                  
                        Märkused:
                     
                     
                        Peasekretäri esitatud aruandest selgub, et ajutine koostöökomisjoni ja õigusekspertide töörühm on oma volitusi tõhusalt täitnud ning näidanud oma väärtust OTIFi õiguse väljatöötamisel ja rahvusvahelise koostöö tugevdamisel. Oma 2021. aasta aprillis toimunud neljandal istungjärgul leppisid kaks organit kokku ühises ettepanekus korraldada oma töö tulevikus ümber ja vähendada halduskoormust ühe ajutise komisjoni loomise kaudu.
                     
                  
               Päevakorrapunkt 8b – õigusaktide järelevalve ja hindamine
            
            
                        Dokumendid:
                     
                     
                        SG-21019-AG 15/8,2
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liit
                     
                  
                        Seisukoht:
                     
                     
                        Toetada õigusaktide järelevalvet ja hindamist käsitleva otsuse eelnõu vastuvõtmist.
                        Toetada õigusaktide järelevalvet ja hindamist käsitleva otsuse eelnõu selgitavate märkuste heakskiitmist.
                     
                  
                        Märkused:
                     
                     
                        Kavandava otsuse eelnõus on sätestatud OTIFi õigusaktide järelevalve- ja hindamispoliitika korraldamiseks ja rakendamiseks vajalikud õigusnormid (kohaldamisala, planeerimine ja prioriteetide seadmine, koostöö, andmete kogumine, hindamine ja järelmeetmed) kooskõlas OTIFi tööprogrammi eesmärkidega.
                     
                  
               Päevakorrapunkt 8c – üldkogu kodukorra muutmine seoses osalemise ja esindamisega (volitused)
            
            
                        Dokumendid:
                     
                     
                        SG-21020-AG 15/8,3
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liit
                     
                  
                        Seisukoht:
                     
                     
                        Toetada üldkogu kodukorra artiklite 4–7 muudatuste vastuvõtmist.
                        Toetada üldkogu kodukorra artikleid 4–7 käsitlevate selgitavate märkuste heakskiitmist.
                     
                  
                        Märkused:
                     
                     
                        Õigusekspertide töörühm valmistas ette ettepanekud muuta üldkogu kodukorra volitusi käsitlevaid sätteid, et neid parandada ja selgitada.
                     
                  
               Päevakorrapunkt 8d – UNECE algatus ühtse raudteeõiguse kohta
            
            
                        Dokumendid:
                     
                     
                        SG-21021-AG 15/8,4
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Võtta teadmiseks peasekretäri aruanne ja õigusekspertide töörühma järeldused raudteeõiguse ühtlustamise võimalike lähenemisviiside kohta.
                        Nõustuda üldkogu otsuse ettepanekuga:
                        
                                    —
                                 
                                 
                                    toetada COTIFi/CIMi ja SMGSi vahelise sidusõiguse loomist ja vastuvõtmist, et hõlbustada rahvusvahelist raudtee-kaubavedu Euroopa ja Aasia vahel, tingimusel et see õigus ei lähe vastuollu CIM URi ja SMGSiga;
                                 
                              
                                    —
                                 
                                 
                                    teha peasekretärile ülesandeks jätkata osalemist UNECE töös, mille eesmärk on ühtlustada raudteeõigust, ning teha ajutisele õigusasjade ja rahvusvahelise koostöö komisjonile ülesandeks teha seiret UNECE raudteeõiguse ühtlustamist käsitleva projekti üle ja anda vajaduse korral nõu.
                                 
                              Korrata oma 13. istungjärgul tehtud otsust, millega üldkogu tunnistab, et ta peab võtma vastu eelneva otsuse osalemise kohta rahvusvahelise raudteeõiguse mis tahes sellise uue teksti ettevalmistamisel, mille kohaldamisala ja eesmärgid võivad olla vastuolus COTIFi kohaldamisala ja OTIFi eesmärkidega või nendega osaliselt kattuda.
                     
                  
                        Märkused:
                     
                     
                        Teema on seotud rahvusvahelise raudteeliikluse õiguse harmoniseerimise ja ühtlustamisega Euraasias, mida praegu juhitakse kahe erineva õiguskorra alusel: 1) COTIF, sealhulgas selle liide B „Ühtsed eeskirjad, mis käsitlevad rahvusvahelise raudteeveo lepingut“ (CIM UR), mida haldab OTIF; 2) rahvusvaheline raudteeliikluse kokkulepe (SMGS), mida haldab Raudteede Koostööorganisatsioon (OSJD). UNECE ühtse raudteeõiguse (URL) algatuse eesmärk on töötada välja lähenemisviis raudteetranspordi õiguse ühtlustamiseks, et parandada Euroopa-Aasia raudtee-kaubaveoteenuste tõhusust ja konkurentsivõimet. Liikmesriikide ja komisjoni eksperdid, kes osalesid selles tegevuses UNECEs, pooldasid pragmaatilist ja järkjärgulist lähenemisviisi, alustades esimese sammuna võimaliku nn veo konventsiooni URL-lepingu vastuvõtmisega, kusjuures see leping võiks eksisteerida koos OTIFi ja OSJD asjakohaste eeskirjadega. Selline COTIFi/CIMi ja SMGSi vaheline sidusõigus täidaks lünga rahvusvahelise veo rahvusvahelistes eeskirjades, kui kogu reisi (Euroopa ja Aasia vaheline liiklus) jooksul ei saa kohaldada CIM URi ega SMGSi.
                     
                  
               Päevakorrapunkt 9 – peasekretäri valimise kord ja teenistustingimused
            
            
                        Dokumendid:
                     
                     
                        SG-21022-AG 15/9
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Toetada peasekretäri valimist ja teenistustingimusi käsitleva reeglistiku eelnõu vastuvõtmist. Artikli 5 punkti c (kvalifitseerimiskriteeriumid, keeled) osas liidu seisukoht puudub.
                        Toetada reeglistiku eelnõuga seotud selgitavate märkuste heakskiitmist. Reeglistiku eelnõu artikli 5 punktiga c seotud osade kohta liidu seisukoht puudub.
                        Toetada üldkogu kodukorra artiklite 10 ja 22 muudatuste vastuvõtmist ning üldkogu kodukorra peasekretäri valimist ja teenistustingimustega seotud artikleid 10 ja 22 käsitlevate selgitavate märkuste heakskiitmist. Reeglistiku eelnõu artikli 5 punkti c osas liidu seisukoht puudub.
                     
                  
                        Märkused:
                     
                     
                        Erinevalt varem OTIFi peasekretäri ametikohale kandideerijate suhtes kohaldatud kvalifitseerimiskriteeriumidest (OTIFi kõigi kolme töökeele oskus ning suutlikkus ühes töökeeles hõlpsasti ja ladusalt töötada), rõhutatakse määruse eelnõus sõnaselgelt inglise keele oskust. Lisaks on nõutav osata ainult kaht OTIFi kolmest töökeelest.
                     
                  
               Päevakorrapunkt 10 – üldkogu kodukorra muutmine
            
            
                        Dokumendid:
                     
                     
                        SG-21024-AG 15/10
                     
                  
                        Pädevus:
                     
                     
                        Liidu (jagatud ja ainupädevus)
                     
                  
                        Hääleõiguste kasutamine:
                     
                     
                        Liit
                     
                  
                        Seisukoht:
                     
                     
                        Toetada üldkogu kodukorra artiklite 4–7, 10, 22 ja 28 muudatuste vastuvõtmist ning kodukorra asendamist dokumendi SG-21024-AG 15/10 1. lisas esitatud konsolideeritud versiooniga.
                        Toetada üldkogu kodukorra artikleid 4–7, 10 ja 22 käsitlevate selgitavate märkuste heakskiitmist ning selgitavate märkuste asendamist dokumendi SG-21024-AG 15/10 2. lisas esitatud konsolideeritud versiooniga.
                     
                  
                        Märkused:
                     
                     
                        Nagu on osutatud päevakorrapunktides 8c ja 9, teeb üldkogu otsuse oma kodukorra muutmise ettepanekute kohta. Üldkogu peaks läbi vaatama ja vastu võtma kõigi muudatuste konsolideeritud versiooni.
                     
                  
               Päevakorrapunkt 11 – eelarveraamistik
            
            
                        Dokumendid:
                     
                     
                        Piiratud levitamiseks
                     
                  
                        Pädevus:
                     
                     
                        Liikmesriikide
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
                        Märkused:
                     
                     
                        Vastavalt liidu OTIFiga ühinemise lepingu artiklile 4 „ei tee liit makseid OTIFi eelarvesse ega osale kõnealuse eelarvega seotud otsuste tegemisel“.
                     
                  
               Päevakorrapunkt 12 – aruanne halduskomisjoni tegevuse kohta ajavahemikul 1. oktoobrist 2018 kuni 30. septembrini 2021
            
            
                        Dokumendid:
                     
                     
                        Piiratud levitamiseks
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 13 – halduskomisjoni valimine ajavahemikuks 1. oktoobrist 2021 kuni 30. septembrini 2024 (koosseis ja eesistuja)
            
            
                        Dokumendid:
                     
                     
                        Piiratud levitamiseks
                     
                  
                        Pädevus:
                     
                     
                        Liidu (jagatud)
                     
                  
                        Hääleõiguste kasutamine:
                     
                     
                        Liikmesriigid
                     
                  
                        Seisukoht:
                     
                     
                        Puudub
                     
                  
               Päevakorrapunkt 18 – otsuste, volituste, soovituste ja muude üldkogu dokumentide vastuvõtmine (lõppdokument)
            
            
                        Dokumendid:
                     
                     
                        Piiratud levitamiseks
                     
                  
                        Pädevus:
                     
                     
                        Liidu (jagatud ja ainupädevus), ei mõjuta liikmesriikide pädevust seoses päevakorrapunktiga 11
                     
                  
                        Hääleõiguste kasutamine:
                     
                     
                        Liidu, ei mõjuta liikmesriikide pädevust seoses päevakorrapunktiga 11
                     
                  
                        Seisukoht:
                     
                     
                        Nagu on märgitud asjakohastes päevakorrapunktides.